## Pravilnik o izmjenama i dopunama Pravilnika o uvjetima i načinu dodjele spomen-značke ili kratkog vatrenog oružja

### NN 133/2012 (3.12.2012.), Pravilnik o izmjenama i dopunama Pravilnika o uvjetima i načinu dodjele spomen-značke ili kratkog vatrenog oružja

133 03.12.2012 Pravilnik o izmjenama i dopunama Pravilnika o uvjetima i načinu dodjele spomen-značke ili kratkog vatrenog oružja

MINISTARSTVO UNUTARNJIH POSLOVA

2827

Na temelju članka 21. stavka 5. Zakona o policiji (»Narodne novine« broj 34/2011), ministar unutarnjih poslova donosi

PRAVILNIK

O IZMJENAMA I DOPUNAMA PRAVILNIKA O UVJETIMA I NAČINU DODJELE SPOMEN-ZNAČKE ILI KRATKOG VATRENOG ORUŽJA

Članak 1.

U Pravilniku o uvjetima i načinu dodjele spomen-značke ili kratkog vatrenog oružja (»Narodne novine« broj 141/2011), u članku 5. stavku 1. podstavku 2. iza riječi: »poslova,« dodaju se riječi: »a iznimno, posmrtno i u drugim slučajevima,«.

Članak 2.

U članku 7. riječi: »nadležni ravnatelj« zamjenjuju se riječima: »nadležni pomoćnik ministra«, a iza riječi: »odnosno« dodaje se riječ: »glavni«.

Članak 3.

Članak 8. mijenja se i glasi:

»Načelnik policijske uprave, načelnik uprave i sektora te voditelj službe u sjedištu Ministarstva, načelnik Policijskog nacionalnog ureda za suzbijanje korupcije i organiziranog kriminaliteta, načelnik Ureda glavnog ravnatelja policije, voditelj Operativno-komunikacijskog centra policije, zapovjednik Zapovjedništva specijalne policije, načelnik Centra za forenzična ispitivanja, istraživanja i vještačenja »Ivan Vučetić«, Policijske akademije i Ureda za posebne poslove sigurnosti, dostavljaju glavnom ravnatelju policije, odnosno nadležnom pomoćniku ministra, obrazloženi prijedlog za dodjelu spomen-
-značke ili kratkog vatrenog oružja osobama iz članka 5. stavka 1. podstavka 1. i 2. te članka 6. ovoga Pravilnika.

Voditelj službe u Kabinetu ministra, načelnik samostalnog sektora i voditelj samostalne službe dostavljaju obrazloženi prijedlog za dodjelu spomen-značke ili kratkog vatrenog oružja osobama iz članka 5. stavka 1. podstavka 1. i 2. te članka 6. ovoga Pravilnika tajniku Kabineta ministra, a voditelj službe u Glavnom tajništvu Ministarstva glavnom tajniku Ministarstva.

Glavni ravnatelj policije, nadležni pomoćnik ministra, tajnik Kabineta ministra odnosno glavni tajnik Ministarstva razmatraju prijedloge za dodjelu spomen-značke ili kratkog vatrenog oružja, procjenjuju njihovu osnovanost te ukoliko ocijene da su prijedlozi osnovani, predlažu ministru unutarnjih poslova donošenje rješenja o dodjeli spomen-značke ili kratkog vatrenog oružja.

Prijedlog za dodjelu spomen-značke ili kratkog vatrenog oružja s ocjenom osnovanosti dostavlja se Službi za statusna pitanja i radno-pravne odnose Ministarstva u sjedištu koja nakon provjere podataka u evidencijama Ministarstva izrađuje rješenje o dodjeli spomen-značke ili kratkog vatrenog oružja i dostavlja ga ministru unutarnjih poslova na potpis.

Dodjelu spomen-značke osobama iz članka 5. stavka 1. podstavka 3. ovoga Pravilnika predlaže glavni ravnatelj policije.

Na izradu rješenja o dodjeli spomen-značke osobama iz članka 5. stavka 1. podstavka 3. ovoga Pravilnika na odgovarajući način se primjenjuju odredbe stavka 4. ovoga članka.«.

Članak 4.

Ovaj Pravilnik stupa na snagu osmoga dana od dana objave u »Narodnim novinama«.

Broj: 511-01-152-51250/4-2012.
Zagreb, 27. studenoga 2012.

Ministar
Ranko Ostojić, v. r.

Pravilnik, NN 133/2012-2827